Teideal **Bainisteoir Forbartha Cumainn agus Cluichí**

Achoimre Beidh an té a cheapfar freagrach as bainistíocht agus comhordú ar Phlean Forbartha Cumainn Laochra Loch Lao CLG in achan gné den chumann. Beidh béim faoi leith ar fhorbairt an chumainn maidir le cúrsaí foirne de, go príomha san ógchumann maidir le cúrsaí earcaíochta, traenála agus forbairt cumais. Beidh siad freagrach as ardú feasachta an chumainn i measc Gaelscoileanna na cathrach agus as caidrimh dearfacha a chothú le páirtnéirí cuí atá ar leas an chumainn, na cluichí Gaelacha agus forbairt na Gaeilge trí chéile. I measc na príomh dualgaisí beidh soláthar deiseanna ard chaighdeán CLG do pháistí sa chóras Gaeloideachais agus ag forbairt agus ag soláthar traenáil chuí do choitseálaithe an chumainn. Tá an cuir chuige seo ag teacht le Plean Forbartha Cumainn Náisiúnta an CLG.

Tuairisciú Beidh an té a cheapfar freagrach do Choiste na nOifigeach ag Laochra Loch Lao CLG.

Fostóir Laochra Loch Lao CLG

Lonnaíocht Oifig Fhís an Phobail, Gael Ionad Mhic Goill.

Conradh 3.5 Bhliain

Réimse tuarastail £34,373 - £38,553 (P01 P30 - P03 P34)

Uaireanta 37.5 Uair sa tseachtain

Solúbthacht Beidh ar an té a cheapfar in ann a bheith solúbtha agus ábalta bheith ag obair san oíche agus ag deireadh seachtaine, sa bhreis ar ghníomhaíochtaí i rith an lae, chun go mbainfí spriocanna an phoist amach go héifeachtach.

**Dualgaisí**

Beidh an té a cheapfar freagrach as na rudaí seo a leanas:

* Clár uaillmhianach de thacaíocht scoileanna a ullmhú agus a chur i bhfeidhm a chinntíonn rannpháirtíocht ard leis an chumann agus sin a sholáthar i nGaelscoileanna Bhéal Feirste
* Clár tacaíochta cóitséala a chur le chéile agus a chur i bhfeidhm do chóitseálaithe an chumainn.
* Áiseanna tacaíochta cóitseálaithe a sholáthar agus a chur ar fáil do chóitseálaithe sa chumann, múinteoirí bunscoileanna agus sciarshealbhóirí eile de réir mar is cuí
* Earcaíocht agus cumasú cóitseálaithe trí thraenáil, meantóireacht agus cáilíochtaí a chur ar fáil
* Ról ceannasaíochta a thabhairt i bhforbairt Plean forbartha cumainn nua don chumann don tréimhse 2026-2030 agus na míreanna ábhartha sa phlean a chur i gcrích de réir mar is cuí
* Stiúr agus comhordú a dhéanamh ar sholáthar agus forbairt an ógchumann in achan gné den chumann
* Féilire bliantúil bliotsanna a eagrú dírithe ar an ógchumann le stádas agus proifíl an chumainn a neartú i measc CLG Aontroma agus na tíre maraon
* Tacú le reáchtáil campaí an chumainn a reáchtáil le linn an tsamhraidh agus in amanna eile de réir éilimh
* Nithe eile a bhaineann le fás agus forbairt rannpháirtíochta agus caighdéan cóitséala an chumainn.

**Cúraimí Oibre Breise Ginearálta**

1. Gach gné den chlár oibre a chur i gcrích go héıfeachtach agus san amscála atá leagtha amach. , faoi mar atá aontaithe leis na maoinitheoirí
2. Freagracht bhainistíochta as foireann d’oibrithe óige a thacóidh le seachadadh clár óige bunaithe ar riachtanais.
3. Tuairiscí oibre agus airgeadais a ullmhú, de réir mar is cuí, agus iad a roinnt leis an bhainisteoir líne agus na maoinitheoirí
4. Le ról eagrúcháin agus eascaireachta a ghlacadh, i gcomhar le Coiste CLG Laochra Loch Lao, i ndréachtú agus i gcuir i gcrích Plean Forbartha Cumainn don tréimhse 2026-30 don chumann
5. Bunú agus cothabháil a dhéanamh ar bhunachar ghníomhach do gach eolas a bhaineann le forbairt an ógchumainn ar bhealach a neartaíonn an chumainn agus a chuidíonn linn spriocanna a bhaint amach
6. Le polasaithe agus nósanna imeachta a fhorbairt agus a chur i gcrích mar a bhaineann le ráthú caighdeáin, gobharnóireacht agus cuntasaíocht ar bhealach atá ag teacht le dea chleachtas
7. Le bainistíocht líne a dhéanamh ar an oifigeach for-rochtana pobail agus le tacaíocht a chur ar fáil chun go mbainfí na spriocanna amach mar a bhaineann leis an phost sin
8. Le hullmhú agus cothabháil a dhéanamh ar thuairiscí cruinn airgeadais agus ráitis (mar shampla, ioncaim, caiteachas, deontais agus eile) agus bainistíocht a dhéanann ar cheannacht isteach seirbhísí seachtracha

**FÓGRA POIST**

**Teideal Poist Bainisteoir Forbartha Cumainn agus Cluichí**

Is mian le Laochra Loch Lao CLG fáilte a chur roimh iarrthóirí do phost mar Bhainisteoir Forbartha Cumainn agus Cluichí a dhíreoidh ar rannpháirtíocht pháistí Ghaelscoileanna Bhéal Feirste a mhéadú sa chumann agus a chuirfidh tacaíochtaí ar fáil le cinntiú go mbaintear ardchaighdéan cóitséala amach agus go mbaineann an cumann barr-feabhas amach.

**Maidir le Laochra Loch Lao CLG**

Is cumann CLG lán-Ghaeilge é Laochra Loch Lao CLG atá lonnaithe in iarthar Bhéal Feirste. Bunaíodh an cumann in 2006 mar chomhchumann le deiseanna labhartha Gaeilge a chur ar fáil do dhaoine ar spéis leo CLG a imirt trí Ghaeilge. I 2017, bhunaigh muid an cumann go neamhspleách agus tháinig na foirne faoi aois ag an am seo agus tá borradh tagtha faoin chumann ó shin. Anois tá breis is 15 foireann ag an chlub ag freastal ar beagnach 300 ball imeartha agus táimid ag súil go mbeidh dúbailt air sin sna 5 bliana amach romhainn..

**Áit**: Oifig Fhís an Phobail, Gaelionad Mhic Goill, 4 Clós na Carraige Báine, Béal Feirste, BT12 7RG

**Freagrach do**: Coiste Oifigeach CLG Laochra Loch Lao

**Scála Tuarastail:** £34,373 - £38,553 (P01 P30 - P03 P34)

**Téarma**: Conradh 3.5 bliana, lán-aimseartha, 37.5 uair sa seachtain

**Critéir Riachtanacha don Chomhordaitheoir Tionscadai**l:

* Ardchaighdeán Gaeilge idir labhartha agus scríofa
* Céim 3ú leibheál
* Duine fuinniúil gníomhach féinmhuiníneach, le hardscileanna idirphearsanta, a dtig leis/léi obair a dhéanamh as a stuaim féin agus mar chuid d’fhoireann.
* Cailíochtaí coitseála CLG amach go Leibheal 1
* Ceadúsas tiomána agus rochtan ar charr don obair
* Ar a laghad trí bhliain de thaithí ag bainistiú tionscadail ina bhfuil éilimh agus sciarshealbhóirí éagsúla le sásamh
* Taithí ar fhorbairt agus bainistiú cláracha spóirt CLG agus Pobail
* Taithí oiliúint coitseálaithe do chluichí CLG
* Taithí ar leith ag soláthar spóirt do dhaoine óga agus soláthar ról eagrucháin le hógchumainn CLG
* Taithí ar bhainistíocht agus meantóireacht foirne sa suíomh oibre;
* Scileanna cumasacha i mbogearraí na teicneolaíochta faisnéise is forbairt bunachar sonraí, is scairbhíleogaí excel.
* Ard-scileanna pleanála maidir le tionscadail a ullmhú, agus a fhorbairt, agus maidir le hathbhreithniú agus an tuairisciú / measúnú cuí a dhéanamh ina leith;
* Taithí shonrach ar bhainistíocht airgeadais agus buiséid, agus ar fhreagracht a ghlacadh as tuairiscithe airgeadais a ullmhú;
* Ard-scileanna cumarsáide, margaíochta agus poiblíochta, i gcomhthéacs na meáin shóisialta agus na meán thráidisiúnta araon;

**Critéir inmhianaithe:**

* Taithí ag déaradh, ag eascú agus ag déanamh measanú ar cláraithe sainiúla do dhaoine óga agus ógfhoirne spóirt.
* Tuiscint chuimsitheach ar na sáinchéisteanna a théann I bhfeidhm ar dhaoine óga as pobail faoi míbhuntaiste.
* Tuiscint chuimsitheach ar na cúinsí pholaitiúla reatha ó thuaidh is an feachtas leanúnach ar son cearta teanga do phobal na Gaeilge.
* Eolas agus tuiscint mhaith ar pholasaí rialtais reatha maidir le daoine óga agus cúrsaí spóirt
* Cáilíocht i réimse na bainistíochta, ceannaireacht nó gobharnóireacht
* Iarchéim nó Maistreacht atá abhartha don ról agus a léiríonn cumas bheith ag obair go neamhspléach
* Taithí ar iarratais mhaoinithe a ullmhú agus a chur i gcrích

Iarrtar ar dhaoine ar spéis leo cur isteach ar an phost seo, foirm iarratais a iarraidh trí rphost a chur chuig Seán Ó hEacháin @ secretary.laochralochlao.antrim@gaa.ie

**Spriocdháta iarratais:** 9 Aibrean 2025 ag 5pm

**Agallaimh Céadaoin** 16ú Aibrean 2025